VENDIM
Nr. 207, datë 27.6.2023

[bookmark: _GoBack]MBI DISA NDRYSHIME NË VENDIMIN E BORDIT TË ERE-s NR. 63, DATË 8.4.2020, “MBI LICENCIMIN E SHOQËRISË ‘GEGA-G’ SHPK, NË VEPRIMTARINË E PRODHIMIT TË ENERGJISË ELEKTRIKE NGA HEC ‘PREVALLI’ ME KAPACITET TË INSTALUAR 1750 kw”

Në mbështetje të nenit 16, të ligjit nr. 43/2015, “Për sektorin e energjisë elektrike”, i ndryshuar; nenit 113, të ligjit nr. 44/2015, “Kodi i Procedurave Administrative të Republikës së Shqipërisë”; si dhe nenit 15 të “Rregullores për organizimin, funksionimin dhe procedurat e ERE-s”, miratuar me vendimin e Bordit të Entit Rregullator të Energjisë (ERE) nr. 96, datë 17.6.2016; Bordi i ERE-s, në mbledhjen e tij të datës 27.6.2023, mbasi shqyrtoi relacionin me nr. 1753/2 prot., datë 22.6.2023, të përgatitur nga Drejtoria e Licencimit, Autorizimeve dhe Mbikëqyrjes, “Mbi disa ndryshime në vendimin e Bordit të ERE-s nr. 63, datë 8.4.2020 ‘Mbi licencimin e shoqërisë ‘Gega-G’ sh.p.k., në veprimtarinë e prodhimit të energjisë elektrike nga HEC ‘Prevalli’ me kapacitet të instaluar 1750 kw dhe disa ndryshime në vendimin e Bordit të ERE-s 64, datë 8.4.2020 ‘Mbi licencimin e shoqërisë ‘Gega-G’ sh.p.k., në veprimtarinë e tregtimit të energjisë elektrike”,
[bookmark: _Hlk137713345]konstatoi se:
- Bordi i ERE-s me vendimin nr. 63, datë 8.4.2020, ka vendosur:
“1. Të licencojë shoqërinë “Gega-G” sh.p.k., në veprimtarinë e prodhimit të energjisë elektrike nga HEC “Prevalli” me kapacitet të instaluar 1750 kw, për një afat 30-vjeçar. 
2. Shoqëria të depozitojë në ERE tre muaj para përfundimit të afatit të saj, kontratën e qirasë për truallin ku do të ushtrohet veprimtaria, të rinovuar. 
3. Shoqëria të depozitojë në ERE lejen “Për përdorimin të burimit ujor”, të rinovuar, jo më vonë se data 16.12.2022. 
4. Shoqëria në përfundim të procesit gjyqësor me objekt shfuqizimin e Aktit Administrativ “Njoftim vlerësimi për detyrimet” nr. 7647/7 prot., datë 29.3.2016, të depozitojë në ERE vendimin përfundimtar të gjykatës. 
5. Mosplotësimi i kushteve të këtij vendimi përbën shkak për rishikimin e tij.”.
[bookmark: _Hlk138333846]- Në lidhje me kushtin e vendosur në pikën 2, depozitimin në ERE 3 (tre) muaj para përfundimit të afatit të saj, kontratën e qirasë për truallin, rezulton se shoqëria ka aktualisht një kontratë të vlefshme qiraje, deri më 4.10.2027, si të tillë në vijim brenda afatit të sipërcituar (4.10.2027), vlerësohet që shoqëria të depozitojë të rinovuar këtë dokument. Për këtë qëllim kjo pikë ndryshohet, duke i lënë detyrë shoqërisë që të depozitojë në ERE kontratën e rinovuar të qirasë të lidhur me Bashkinë Librazhd brenda datës 4.10.2027, ose çdo dokument tjetër që rregullon pronësinë në territorin ku shtrihet projekti i HEC “Prevalli”. 
- Në lidhje me kushtin e vendosur në pikën 3, të depozitimit në ERE të lejes për përdorimin të burimit ujor, të rinovuar, në vijim të korrespondencës së zhvilluar me Agjencinë e Menaxhimit të Burimeve Ujore (AMBU) dhe vetë shoqërinë në lidhje me procesin e rinovimit të kësaj lejeje, rezulton se me shkresën e protokolluar në ERE me nr. 1753/1 prot., datë 20.6.2023, shoqëria ka depozituar në ERE, vendimin nr. 2 datë 6.10.2022, të Këshillit të Basenit Ujor (KBU) Shkumbin për miratimin e rinovimit të lejes së përdorimit të burimit ujor, si dhe lejen përkatëse të miratuar me këtë vendim, me afat vlefshmërie 5 vjet.
- Duke qenë se afati i vlefshmërisë së kësja lejeje, referuar Regjistrit të lejeve/autorizimeve për përdorim burimi ujor për prodhim hidroenergjie të AMBU-së, është deri më datë 6.10.2027, vlerësohet ndryshimi i pikës 3 të vendimit të Bordit të ERE-s nr. 63/2020, duke i lënë detyrë shoqërisë që të depozitojë në ERE lejen e rinovuar për përdorimin e burimit ujor sipërfaqësor për prodhim hidroenergjie nga HEC “Prevalli” jo më vonë se data 6.10.2027.
- Në lidhje me kushtin e vendosur në pikën 4, te depozitimit në ERE të vendimit përfundimtar të gjykatës lidhur me shfuqizimin e Aktit Administrativ Njoftim vlerësimi për detyrimet nr. 7647/7 prot., datë 29.3.2016, rezulton se, me shkresën e protokolluar në ERE me nr. 1753/1 prot., datë 20.6.2023, shoqëria ka depozituar vendimin nr. 596, datë 7.12.2022, të Gjykatës Administrative të Apelit, ku është vendosur shfuqizimi i aktit administrativ “Njoftim vlerësimi për detyrimet nr. 7647/7 prot, datë 29.3.2016”. Me depozitimin e këtij vendimi, rezulton se është plotësuar ky kusht, ndaj si i tillë vlerësohet të shfuqizohet. 
- Në nenin 113 të ligjit nr. 44/2015, “Kodi i Procedurave Administrative i Republikës së Shqipërisë”, është parashikuar mundësia e ndryshimit të një akti, me nismën e vetë organit që e ka nxjerrë, duke përcaktuar dhe formën ligjore të këtij ndryshimi të aktit, e cila duhet të bëhet me një akt të ri me shkrim. 
Për gjithë sa më sipër, Bordi i ERE-s 

VENDOSI:

[bookmark: _Hlk91659954][bookmark: _Hlk137713362]1. Pika 2 e vendimit të Bordit të ERE-s nr. 63, datë 8.4.2020, ndryshon dhe bëhet:
“2. Shoqëria “Gega-G” sh.p.k. të depozitojë në ERE kontratën e rinovuar të qirasë të lidhur me Bashkinë Librazhd brenda datës 4.10.2027, ose çdo dokument tjetër që rregullon pronësinë në territorin ku shtrihet projekti i HEC “Prevalli”.”.
[bookmark: _Hlk119409051]2. Pika 3 e vendimit të Bordit të ERE-s nr. 63, datë 8.4.2020, ndryshon dhe bëhet:
“3. Shoqëria “GEGA-G” sh.p.k. të depozitojë në ERE lejen e rinovuar për përdorim burimi ujor sipërfaqësor për prodhim hidroenergjie nga HEC Prevalli jo më vonë se data 6.10.2027.”.
3. Pika 4 vendimit të Bordit të ERE-s nr. 63, datë 8.4.2020, shfuqizohet. 
4. Drejtoria e Licencimit, Autorizimeve dhe Mbikëqyrjes të njoftojë shoqërinë “Gega-G” sh.p.k., Agjencinë e Menaxhimit të Burimeve Ujore dhe Ministrinë e Infrastrukturës dhe Energjisë për vendimin e Bordit të ERE-s.
Ky vendim hyn në fuqi menjëherë. 
Çdo palë e përfshirë në këtë procedurë mund t’i kërkojë ERE-s, brenda 7 ditëve kalendarike nga data e marrjes së vendimit, rishikimin e vendimit të Bordit në rast se ka siguruar prova të reja që mund ta çojnë Bordin në marrjen e një vendimi të ndryshëm nga i mëparshmi apo për gabime materiale të konstatuara. Për këtë vendim mund të bëhet ankim në Gjykatën Administrative Tiranë, brenda 30 ditëve kalendarike nga dita e publikimit në Fletoren Zyrtare. 
Ky vendim botohet në Fletoren Zyrtare.

KRYETAR
Petrit Ahmeti

